CELEX: 32015R0378
Language: hu
Date: 2015-03-02 00:00:00
Title: A Bizottság (EU) 2015/378 végrehajtási rendelete ( 2015. március 2. ) az 514/2014/EU európai parlamenti és tanácsi rendeletnek az éves záróelszámolás végrehajtása, valamint a szabályszerűségi záróelszámolás végrehajtása tekintetében történő alkalmazására vonatkozó szabályok megállapításáról

7.3.2015   
            
            
               HU
            
            
               Az Európai Unió Hivatalos Lapja
            
            
               L 64/30
            
         A BIZOTTSÁG (EU) 2015/378 VÉGREHAJTÁSI RENDELETE
   (2015. március 2.)
   az 514/2014/EU európai parlamenti és tanácsi rendeletnek az éves záróelszámolás végrehajtása, valamint a szabályszerűségi záróelszámolás végrehajtása tekintetében történő alkalmazására vonatkozó szabályok megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a Menekültügyi, a Migrációs és az Integrációs Alapra, valamint a rendőrségi együttműködés, a bűnmegelőzés és a bűnözés elleni küzdelem, valamint a válságkezelés pénzügyi támogatására szolgáló eszközre vonatkozó általános rendelkezések megállapításáról szóló, 2014. április 16-i 514/2014/EU európai parlamenti és tanácsi rendeletre (1) és különösen annak 45. cikke (2) bekezdésére és 47. cikke (6) bekezdésére,
   mivel:
   
               (1)
            
            
               A Bizottságnak határozatot kell hoznia az egyes nemzeti programokra vonatkozó éves záróelszámolásról, valamint a szabályszerűségi záróelszámolásról. Ezért meg kell állapítani az említett feladatok végrehajtására – így a Bizottság és tagállamok közötti információcserére, valamint az egyes esetekben betartandó határidőkre – vonatkozó szabályokat.
            
         
               (2)
            
            
               Az Egyesült Királyságra és Írországra nézve az 514/2014/EU rendelet, és következésképpen e rendelet is kötelező.
            
         
               (3)
            
            
               Az 514/2014/EU rendelet (47) preambulumbekezdésének sérelme nélkül, Dániára nézve sem az 514/2014/EU rendelet, sem ez a rendelet nem kötelező.
            
         
               (4)
            
            
               Az e rendeletben előírt intézkedések mielőbbi alkalmazása és a tagállamok kifizetési kérelmeinek elkészítésével kapcsolatos késedelmek elkerülése érdekében ez a rendelet az Európai Unió Hivatalos Lapjában való kihirdetését követő napon lép hatályba.
            
         
               (5)
            
            
               Az e rendeletben előírt intézkedések összhangban állnak a menekültügyi, migrációs és integrációs, valamint belső biztonsági alapokkal foglalkozó bizottság véleményével,
            
         ELFOGADTA EZT A RENDELETET:
   1. cikk
   Éves záróelszámolás
   (1)   A Bizottság megvizsgálja az (EU) 2015/377 bizottsági végrehajtási rendelet (2) 1. cikkében említett éves egyenleg kifizetése iránti kérelmekben bejelentett egyes projektek elszámolhatóságát az 514/2014/EU rendeletben meghatározott konkrét rendeletekben szereplő, valamint az 514/2014/EU rendelet 14. cikkének megfelelően jóváhagyott nemzeti programokba foglalt célkitűzések tekintetében.
   Az éves egyenleg kifizetésére vonatkozó határozat meghozatalakor a Bizottság figyelembe veszi az alábbi dokumentumokban szolgáltatott információkat:
   
               a)
            
            
               az 514/2014/EK rendelet 54. cikkében említett éves végrehajtási jelentés;
            
         
               b)
            
            
               az (EU) 2015/377 bizottsági végrehajtási rendelet 1. cikkébe foglalt, az éves egyenleg kifizetése iránti kérelem.
            
         (2)   A Bizottság jóváhagyja a számlákon feltüntetett összegeket, amennyiben nem merül fel kétség a benyújtott számlák hiánytalansága, pontossága és hitelessége tekintetében/vonatkozásában.
   (3)   A Bizottság további tájékoztatást kérhet akkor, ha a nyújtott tájékoztatás nem teljes körű vagy nem világos, értelmezési különbségek vagy egyéb következetlenségek mutatkoznak a kifizetés iránti kérelemmel kapcsolatosan.
   (4)   Az érintett tagállam a Bizottság kérésére további tájékoztatást nyújt a kérelemben megállapított határidőig. Indokolt esetekben a tagállam határidő lejárta előtti kérésére a Bizottság elfogadhatja az információk későbbi benyújtása iráni kérést, és új határidőt tűzhet ki.
   Amennyiben az érintett tagállam a határidőig nem szolgáltat további adatokat vagy a válasz nem kielégítő, a Bizottság a rendelkezésére álló adatok alapján hozhatja meg a záróelszámolási határozatot.
   (5)   A Bizottság tájékoztatja a tagállamot az éves egyenleg kifizetésére vonatkozó határozatáról, így annak indokairól is, hogy miért nem fizetett ki valamely számlát vagy a számlán szereplő összeget.
   Amennyiben a Bizottság nem fizetett ki számlákat vagy számlákon szereplő összegeket, a tagállamok további tájékoztatást nyújthatnak annak érdekében, hogy a soron következő pénzügyi években újból megvizsgálják a számlákat vagy összegeket.
   (6)   Amennyiben a Bizottság általi kifizetés alacsonyabb az 514/2014/EU rendelet 35. cikkének (2) bekezdésének megfelelően a tagállam részére nyújtott éves előzetes kifizetés összegének, az éves előfinanszírozást a megfelelő összeg mértékéig kell jóváhagyni. A kinnlevő előfinanszírozási összeg csupán a következő éves záróelszámolás folyamán fizettethető vissza.
   (7)   A kinnlevő éves előfinanszírozás kizárólag akkor fizettethető vissza ugyanazon záróelszámolás keretén belül, ha a tagállam nem nyújtja be az éves egyenleg kifizetése iránti kérelmet az 514/2014/EU rendelet 44. cikkének megfelelően.
   (8)   E cikk (1)–(5) bekezdése értelemszerűen alkalmazandó a visszafizettetett összegekre.
   2. cikk
   A Bizottság által végzett szabályszerűségi záróelszámolás és pénzügyi korrekciók
   (1)   Amennyiben a Bizottság úgy véli, hogy egy kiadás nem felelt meg az uniós szabályoknak, megállapításairól értesíti az érintett tagállamot, és meghatározza a jövőbeni megfelelést biztosító korrekciós intézkedéseket, továbbá közli, hogy milyen szintű pénzügyi korrekciót tart a megállapításaival arányosnak.
   Az említett értesítést az 514/2014/EU rendelet 47. cikke (5) bekezdésének megfelelően kell megtenni, és hivatkozni kell erre a cikkre.
   (2)   A tagállam az értesítés kézhezvételét követő két hónapon belül köteles választ adni. Válaszában a tagállamnak lehetőséget kell kapnia, hogy:
   
               a)
            
            
               igazolja a Bizottság felé, hogy a projekt(ek) elszámolható(k);
            
         
               b)
            
            
               igazolja a Bizottság felé, hogy a nem megfelelés, illetve a nemzeti programokhoz történő uniós hozzájárulásra jelentett kockázat mértéke kisebb volt a Bizottság által megállapítottnál;
            
         
               c)
            
            
               tájékoztassa a Bizottságot az uniós és a nemzeti szabályoknak való megfelelés érdekében tett korrekciós intézkedésekről és végrehajtásuk időpontjáról; továbbá
            
         
               d)
            
            
               tájékoztassa a Bizottságot, hogy hasznosnak tartana-e egy kétoldalú találkozót.
            
         Indokolt esetben a Bizottság a tagállam kellően megalapozott kérésére a két hónapos időszakot legfeljebb további két hónappal meghosszabbíthatja. A kérelmet a Bizottságnak kell benyújtani a kezdeti két hónapos időszak lejárta előtt.
   (3)   A Bizottsága szabályszerűségi záróelszámolási eljárás keretében összegyűjtött információk alapján hivatalosan közli megállapításait a tagállammal.
   (4)   Miután közölte megállapításait a tagállammal, a Bizottság adott esetben egy vagy több határozatban rendelkezik az 514/2014/EU rendelet 47. cikke szerint az uniós szabályok nem teljesítése által bármely érintett kiadási tétel uniós finanszírozásból történő kizárásáról.
   A Bizottság további szabályszerűségi záróelszámolási eljárásokat folytathat mindaddig, amíg a tagállam végre nem hajtja a korrekciós intézkedéseket.
   3. cikk
   A szabályszerűségi záróelszámolási eljárás megindításának vagy lefolytatásának elvetésére vonatkozó határozat
   A Bizottság úgy határozhat, hogy nem kezdeményezi, illetve nem folytatja le az 514/2014/EU rendelet 47. cikke szerinti szabályszerűségi záróelszámolási eljárást, amennyiben úgy ítéli meg, hogy az azonosított nem megfelelés miatti esetleges pénzügyi korrekció összege nem haladná meg az 50 000 EUR-t vagy a nem megfelelőnek tekintett konkrét kiadások 2 %-át.
   4. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet a Szerződéseknek megfelelően teljes egészében kötelező és közvetlenül alkalmazandó a tagállamokban.
      Kelt Brüsszelben, 2015. március 2-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 150., 2014.5.20., 112. o.
   
   
      (2)  A Bizottság 2015. március 2-i (EU) 2015/377 végrehajtási rendelete a Menekültügyi, a Migrációs és az Integrációs alapra, valamint a rendőrségi együttműködés, a bűnmegelőzés és a bűnözés elleni küzdelem, valamint a válságkezelés pénzügyi támogatására szolgáló eszközre vonatkozó általános rendelkezések megállapításáról szóló 514/2014/EU európai parlamenti és tanácsi rendelet szerinti éves egyenleg fizetéshez szükséges dokumentumok mintáinak meghatározásáról (Lásd e Hivatalos Lap 17. oldalát.)